stanford-oval/wikipedia huggingface dataset:
Anthony Mantha

| Anthony Mantha |
| --- | --- |

Henkilötiedot
Syntynyt: 16. syyskuuta 1994 (ikä 30) Longueuil, Quebec
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  vasen
Pituus:  195 cm
Paino:  106 kg
Seura
Seura:  Calgary Flames
Sarja:  NHL
Pelinumero:  39
Pelaajaura
Pääsarjaura:  2014–
Aik. seurat:  Val-d’Or Foreurs (QMJHL) Detroit Red Wings (NHL) Grand Rapids Griffins (AHL) Washington Capitals (NHL) Vegas Golden Knights (NHL)
NHL-varaus:  20. varaus, 2013 Detroit Red Wings
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Slovakia 2019 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Tšekki 2012 | jääkiekko |  |
Anthony Mantha (s. 16. syyskuuta 1994 Longueuil, Quebec) on kanadalainen jääkiekkoilija, pelipaikaltaan oikea laitahyökkääjä, joka edustaa Calgary Flamesia. Detroit Red Wings varasi hänet ensimmäisellä kierroksella 20. pelaajana vuoden 2013 varaustilaisuudessa. Mantha on kanadanranskalainen.
Manthan isoisä André Pronovost on nelinkertainen Stanley Cup -voittaja Montreal Canadiensin riveistä.
Ura > Seuraura > Junioriura

Ennen ammattilaistasolle siirtymistä Mantha pelasi kolmen kokonaisen kauden ajan QMJHL-joukkue Val-d’Or Foreursissa. Joukkue varasi Manthan viidennellä kierroksella CHL:n varaustilaisuudessa vuonna 2010. Hän siirtyi joukkueeseen kauden 2010-2011 lopulla, jolloin ehti pelata kauden päätteeksi kaksi runkosarjaottelua.
Kaudella 2011–2012 Mantha pelasi ensimmäisen kokonaisen kautensa joukkueessa. Hän pelasi 63 ottelua ja teki niissä 51 tehopistettä. Lisäksi hän pelasi neljässä pudotuspeliottelussa, joissa teki kaksi maalia sekä kaksi syöttöpistettä. Mantha voitti QMJHL:n maalipörssin kaudella 2012–2013, kun iski 50 osumaa. Pistepörssissä hän sijoittui kymmenenneksi. Yhdeksässä pudotuspeliottelussa Mantha teki viisi maalia ja seitsemän syöttöpistettä.
Detroit Red Wings varasi Manthan ensimmäisellä kierroksella 20. pelaajana NHL:n vuoden 2013 varaustilaisuudessa.
Mantha valittiin viimeiseksi juniorikaudekseen 2013–2014 Foreursin varakapteeniksi. Kauden päätteeksi Mantha voitti QMJHL:n maali- ja pistepörssit tehtyään 57 pelaamassaan ottelussa yhtä monta maalia sekä yhteensä 120 tehopistettä. Hänet valittiin syyskuussa sekä lokakuussa kuukauden parhaaksi pelaajaksi. Foreurs eteni pudotuspeleihin, joissa Mantha teki 24 ottelussa jälleen yhtä monta maalia voittaen myös pudotuspelien maalipörssin. Pistepörssissä hän sijoittui toiseksi Jonathan Drouinin jälkeen. Foreurs voitti QMJHL:n mestaruuden ja eteni Memorial Cupiin. Mantha teki voittomaalin QMJHL-finaaleiden seitsemännessä ottelussa Baie-Comeau Drakkaria vastaan. Neljässä Memorial Cup -ottelussa Mantha teki yhden maalin sekä kolme syöttöpistettä.
Mantha palkittiin viimeisen kautensa lisäksi vielä QMJHL:n vuoden parhaana ja arvokkaimpana pelaajana. Hänet myös valittiin liigan ensimmäiseen tähdistökentälliseen.
Ura > Seuraura > Ammattilaisena

Mantha teki ennen viimeisen juniorikautensa alkua, lokakuussa 2013 hänet varanneen Detroit Red Wingsin kanssa kolmivuotisen tulokassopimuksen.
Mantha debytoi ammattilaistasolla marraskuussa 2014 Red Wingsin AHL-farmiseura Grand Rapids Griffinsin riveissä ottelussa Texas Starsia vastaan. Yhteensä Mantha pelasi ensimmäisellä ammattilaiskaudellaan 62 ottelua, joissa teki 15 maalia ja 18 syöttöpistettä eli yhteensä 33 tehopistettä. Lisäksi hän pelasi 16 pudotuspeliottelua tehden kaksi maalia sekä kaksi syöttöpistettä.
Mantha osallistui kautta 2015–2016 edeltäneelle Red Wingsin harjoitusleirille, mutta hän joutui kuitenkin aloittamaan kauden farmissa Grand Rapidsissa. Maaliskuussa 2016 Red Wings nosti hänet ensimmäisen kerran NHL-kokoonpanoon. Mantha debytoi 16. maaliskuuta ottelussa Philadelphia Flyersia vastaan. Hän sai peliaikaa 14.45 minuuttia. Hän laukoi ottelussa neljä kertaa maalia kohti. Mantha teki ensimmäisen NHL-maalinsa 24. maaliskuuta Montreal Canadiensia vastaan hänen perheensä ollessa katsomassa ottelua.
Marraskuussa 2020 Mantha teki Red Wingsin kanssa nelivuotisen ja yhteensä 22,8 miljoonan dollarin arvoisen jatkosopimuksen.
12. huhtikuuta 2021 ennen siirtotakarajaa Red Wings kauppasi Manthan Washington Capitalsiin ja sai vaihdossa hyökkääjät Jakub Vranan ja Richard Panikin sekä vuoden 2021 ensimmäisen kierroksen varausvuoron ja 2022 toisen kierroksen varausvuoron.
Maaliskuussa 2024 Capitals kauppasi Manthan Vegas Golden Knightsiin vaihdossa toisen kierroksen varausvuoroon vaihdossa toisen kierroksen varausvuoroon vuoden 2024 varaustilaisuudessa ja neljännen kierroksen varausvuoroon vuoden 2026 varaustilaisuudessa.
Heinäkuussa 2024 Mantha teki vapaana agenttina Calgary Flamesin kanssa vuoden mittaisen ja 3,5 miljoonan dollarin arvoisen sopimuksen.
Perhe

Manthan sisko Elisabeth Mantha on Kanadan naisten jääkiekkomaajoukkueen pelaaja ja isoisä André Pronovost nelinkertainen Stanley Cup -voittaja.
Beitske Visser

Beitske Visser vuonna 2012.
Beitske Visser (s. 10. maaliskuuta 1995 Dronten) on hollantilainen moottoriurheilija.
Ura

Visser aloitti uransa Karting-sarjoissa vuonna 2007 päätyen eri juniori-luokkien kautta KZ1-luokkaan vuonna 2011. Vuonna 2012 Visser aloitti kilpa-uransa Saksan ADAC Formel Masters -sarjassa. Hän voitti kaksi kilpailua ja ajoi kerran paalupaikalle sijoittuen sarjan kahdeksanneksi. Vuonna 2013 hän jatkoi samassa sarjassa voittaen yhden kilpailun sijoittuen jälleen kahdeksanneksi. Vuonna 2014 Visser kilpaili Formula Renault 3.5 -sarjassa AVF-tallissa saavuttaen 11 pistettä. Samana vuonna hän ajoi kaksi kilpailua GP3-sarjassa saavuttamatta pisteitä. Vuonna 2015 Visser jatkaa FR 3.5 -sarjassa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Hilmer Motorsport | ESPFEA 19 | ESPSPR 15 | AUTFEA   | AUTSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | RUSFEA   | RUSSPR   | ABUFEA   | ABUSPR   | 0 | 27. |
| 2015 | Trident | ESPFEA   | ESPSPR   | AUTFEA   | AUTSPR   | GBRFEA   | GBRSPR   | HUNFEA   | HUNSPR   | BELFEA Kesk. | BELSPR 15 | ITAFEA   | ITASPR   | RUSFEA   | RUSSPR   | BHRFEA   | BHRSPR   | ABUFEA   | ABUSPR   | 0 | 28. |
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2019 | Hitech GP | HOC 4 | ZOL 1 | MIS 2 | NOR 2 | ASS 4 | BRH 3 |  |  | 100 | 2. |
| 2021 | M. Forbes Motorsport | RBR 12 | RBR 11 | SIL 6 | HUN 5 | SPA DNS | ZAN 12 | COA 5 | COA 5 | 38 | 8. |
| 2022 | Sirin Racing | MIA 3 | MIA 7 | CAT 5 | SIL 5 | LEC 4 | HUN 3 | SIN 1 |  | 93 | 2. |
Beitske Visser vuonna 2014.
Alex Murphy

| Alex Murphy |
| --- | --- |
 Murphy vuonna 2010.
Henkilötiedot
Koko nimi:  Alex Murphy
Syntynyt: 3. kesäkuuta 1993 (ikä 31)
Kansalaisuus:   Yhdysvallat    Suomi
Koripalloilija
Pelipaikka:  Pieni laitahyökkääjä
Pituus:  206 cm
Paino:  102 kg
Nyk. joukkue:   Movistar Estudiantes
NBA-varaus:  ei varattu 2017
Pelaajaura
Yliopistojoukkueet
2011–2013 2014–2016 2016–2017:  Duke University Floridan yliopisto Northeastern University
Seurajoukkueet
2017–2018 2018–2019 2019–2020 2020–2021 2021–2022 2022–2023 2023–:   Joensuun Kataja  Szolnoki Olaj KK  Gipuzkoa Basket  CB Granada  Fukushima Firebonds  Levanga Hokkaido  Movistar Estudiantes
Maajoukkueet
2017–:   Suomi
Ottelut (pisteet):  11 (81)
Aiheesta muualla
FIBA
Alex Murphy (s. 3. kesäkuuta 1993) on yhdysvaltalais-suomalainen koripalloilija. Hän edusti Yhdysvaltain yliopistosarja NCAA:ssa Duke Universityä josta siirtyi kesken kolmannen kautensa Floridan yliopiston Florida Gators-joukkueeseen. Viimeisen yliopistokautensa Murphy edusti Northeasternia. Hän on pelannut myös Suomen miesten maajoukkueessa.
Ura > NCAA

Murphy harjoitteli Duken yliopiston joukkueen mukana kauden 2011–2012 muttei "redshirt"-pelaajana pelannut. Hänellä oli jäljellä neljä kautta edustusoikeutta Duken joukkueessa.
Murphy pelasi kauden 2012-2013 Duke Blue Devilsin riveissä esiintyen 31 ottelussa 6,3 minuutin peliaika-keskiarvolla tehden 2,1 pistettä ottelua kohti. Kaudella 2013-2014 hän esiintyi viidessä ottelussa tehden 1,0 pistettä ottelua kohti kunnes 6. joulukuuta hän ilmoitti lähtevänsä Duken joukkueesta kesken kauden.
Joulukuussa 2013 Murphy kertoi ESPN:n haastattelussa siirtyvänsä Floridan yliopiston joukkueeseen, jossa hänen Erik-isoveljensä aikaisemmin pelasi. Floridan yliopisto vahvisti Murphyn siirtymisen Gatorsiin 19.joulukuuta.
Murphyn siirtokarenssi kesti 12 kuukauden ajan, ja hän pelasi ensimmäisen ottelunsa Floridan yliopiston joukkueessa 20. joulukuuta 2014. Floridan-debyyttiottelussaan Murphy teki yhdeksän pistettä, otti neljä levypalloa ja torjui kaksi heitonyritystä.
Murphy oli loukkaantumisen vuoksi pelaamatta loppuvuodesta 2015 useiden viikkojen ajan.
Murphyn NCAA-tilastot
| Kausi | Joukkue | O | AO | Peliaika | PT % | 3P % | 1P % | LEV | S | R | T | PTS |
| --- | --- | --- | --- | --- | --- | --- | --- | --- | --- | --- | --- | --- |
| 2012-13 | Duke Blue Devils | 31 | 0 | 6,3 | 49,1 | 20,8 | 41,7 | 1,0 | 0,0 | 0,2 | 0,1 | 2,1 |
| 2013-14 | Duke Blue Devils | 5 | 0 | 6,6 | 16,7 | 20,0 | 50,0 | 1,0 | 0,4 | 0,0 | 0,0 | 1,0 |
| 2014-15 | Florida Gators |  |  |  |  |  |  |  |  |  |  |  |
| 2015-16 | Florida Gators |  |  |  |  |  |  |  |  |  |  |  |
| 2016-17 | Norteastern Huskies |  |  |  |  |  |  |  |  |  |  |  |
Ura > Eurooppa

Elokuussa 2017 Murphy siirtyi ammattilaiseksi Eurooppaan, suomalaiseen Joensuun Katajaan.
Heinäkuussa 2018 Murphy siirtyi Unkarin pääsarjassa pelanneeseen Szolnoki Olaj’hin. Murphy sai alaraajavamman, joka esti häntä pelaamasta, joten hänen sopimuksensa purettiin joulukuussa 2018.
Ura > Maajoukkue

Murphy pelasi ensimmäisen nuorten maaottelunsa 27. kesäkuuta 2012, jolloin hänen edustamansa Suomen alle 20-vuotiaiden maajoukkue voitti Viron. Murphy pelasi ottelussa 28 minuuttia tehden 36 pistettä ja ottaen 9 levypalloa. Hänen maajoukkuedebyyttinsä oli kaikkien aikojen paras Suomen koripallomaajoukkueiden historiassa kumpikin sukupuoli huomioon otettuna. Suomen miesten maajoukkueen päävalmentaja Henrik Dettmann pyysi Murphyä miesten maajoukkueen harjoituksiin tämän pelattua alle 20-vuotiaiden maajoukkueessa neljä ottelua. Murphy kieltäytyi todeten "olevan selvä, että tiedän pelaavani myöhemmin myös miesten joukkueessa". Hän edusti Suomea vuoden 2015 kesäuniversiadeissa.
Murphy debytoi Suomen miesten maajoukkueessa 29. heinäkuuta 2017, jolloin hän teki Tampereella Latviaa vastaan kolme pistettä.
Pelityyli

Urheilusanomien toimittaja kuvaili Murphyä alkuvuodesta 2015 nelospaikan (iso laitahyökkääjä) pelaajaksi, joka liikkuu pelipaikkaansa nähden hyvin. Tämä auttaa häntä mahdollisesti Suomen maajoukkueessa palloskriinien puolustamisessa. Hyökkäyspäässä Murphy pystyy ajollaan ohittamaan monet nelospaikan pelaajat. Ns. levittäväksi neloseksi Murphyn on kritisoitu heittävän kolmen pisteen heittonsa riittämättömän tarkasti.
Yksityiselämä

Murphyllä on sekä Suomen että Yhdysvaltain kansalaisuus. Hänen isänsä Jay Murphy pelasi koripalloa NBA:ssa ja äiti Päivi Murphy Suomessa ja Ruotsissa. Murphyn veli Erik Murphy on myös koripalloilija, samoin veljessarjan nuorimmainen Tomas Murphy.
Alexis Vuillermoz

| Alexis Vuillermoz |
| --- | --- |
 Alexis Vuillermoz La Bressen kilpailussa 2012.
Henkilötiedot
Syntynyt: 1. kesäkuuta 1988 (ikä 36)
Kansalaisuus:   Ranska
Pyöräilijä
Pituus:  174 cm
Paino:  60 kg
Joukkue:  lopettanut uransa
Laji:  maantiepyöräily
Rooli:  ajaja
Ura
Amatöörijoukkue(et)
2006 2007–2008 2009–2012 2012:  Scott - Les 2 Alpes Scott - Valloire Galibier Lapierre International Saur-Sojasun (harjoittelija)
Ammattilaisjoukkue(et)
2013 2014–2020 2021–2024:  Sojasun Ag2r-La Mondiale Total Direct Énergie / Team TotalEnergies
Suurimmat voitot
 Ranskan ympäriajo, etappi 
 Tiedot päivitetty: 5. tammikuuta 2025 
Aiheesta muualla
www.alexisvuillermoz.fr
Alexis Vuillermoz (s. 1. kesäkuuta 1988 Saint-Claude) on ranskalainen maantie- ja maastopyöräilijä. Hän aloitti maantiepyöräilyn ammattilaisuransa Sojasun-tallissa 2013, edusti Ag2r-La Mondialea 2014–2020 ja kilpaili viimeiset ammattilaisvuotensa 2021–2024 Total Direct Énergie / Team TotalEnergies -tallissa.
Vuonna 2015 hän voitti Ranskan ympäriajossa Mûr-de-Bretagnen nousuun päättyneen etapin.
Saavutuksia

Lähteet: Cycling Arvchives, Pro Cycling Stats
Andrei Larkov

| Andrei Larkov |
| --- | --- |

Henkilötiedot
Syntynyt: 25. marraskuuta 1989 (ikä 35)
Uran tiedot
Laji:  maastohiihto 
Maailmancup
Kaudet:  2012–
Paras sijoitus:  2.
Voitot:  0
Palkintokorokkeella:  2
 Tietolaatikko päivitetty 22. maaliskuuta 2019 
| Mitalit> Miesten maastohiihto.Maa:   Venäläiset olympiaurheilijat. Olympialaiset  | Mitalit> Miesten maastohiihto.Maa:   Venäläiset olympiaurheilijat. Olympialaiset  | Mitalit> Miesten maastohiihto.Maa:   Venäläiset olympiaurheilijat. Olympialaiset  | Miesten maastohiihto> Maa:   Venäläiset olympiaurheilijat. |
| --- | --- | --- | --- |
|  Hopeaa | Pyeongchang 2018 | 4×10 km viesti |  |
|  Pronssia | Pyeongchang 2018 | 50 km (p) |  |
Maa:  Venäjä
| MM-kilpailut  | MM-kilpailut  | MM-kilpailut  |  |
|  Hopeaa | Lahti 2017 | 4 × 10 km viesti |  |
|  Hopeaa | Seefeld 2019 | 4 × 10 km viesti |  |
| Universiadit  | Universiadit  | Universiadit  |  |
|  Kultaa | Štrbské Pleso 2015 | sprintti |  |
|  Kultaa | Štrbské Pleso 2015 | 30 km |  |
|  Kultaa | Štrbské Pleso 2015 | 4 × 7,5 km viesti |  |
Andrei Larkov (s. 25. marraskuuta 1989) on venäläinen maastohiihtäjä. Hän on olympia- ja MM-mitalisti.
Arvokilpailut

Larkov osallistui alle 23-vuotiaiden MM-kilpailuihin Otepäässä 2011. Hän oli parhaimmillaan 30 kilometrin kilpailussa neljäs. Larkov saavutti vuoden 2015 talviuniversiadeista Štrbské Plesosta kultaa sprintistä, 30 kilometriltä ja viestistä. Lahden MM-kilpailuissa 2017 hän sijoittui 15 kilometrin perinteisen hiihtotavan kilpailussa viidenneksi ja yhdistelmäkilpailussa kahdeksanneksi. Samoissa kisoissa hän oli mukana voittamassa Venäjälle viestihopeaa, ja niin ollen sai ensimmäisen MM-mitalinsa.
Larkov saavutti Pyeongchangin olympialaisissa 2018 hopeaa 4 × 10 kilometrin viestissä ja pronssia 50 kilometrin perinteisen hiihtotavan yhteislähtökilpailussa.
Seefeldin MM-kilpailuissa 2019 Larkov voitti hopeaa viestissä ja oli neljäs 15 kilometrin perinteisen hiihtotavan kilpailussa.
Maailmancup

Larkov debytoi maastohiihdon maailmancupin henkilökohtaisissa kilpailuissa joulukuussa 2012 Canmoressa 15 kilometrin perinteisen hiihtotavan kilpailussa saavuttaen heti ensimmäiset maailmancupin pisteensä sijalla seitsemän. Larkov debytoi maailmancupin viesteissä jo lähes kaksi vuotta aiemmin, tammikuussa 2011 Rybinskissä. Ensimmäisen palkintosijansa hän saavutti Tour de Skihin kuuluneessa Val di Fiemmen perinteisen hiihtotavan 15 kilometrin yhteislähtökilpailussa, jossa oli toinen tammikuussa 2018. Yksittäisessä maailmancupin kilpailussa hän sijoittui kärkikolmikkoon ensimmäisen kerran oltuaan kolmas Oslon 50 kilometrin perinteisen hiihtotavan yhteislähtökilpailussa maaliskuussa 2019.
Bogdan Bogdanović (koripalloilija)

| Bogdan Bogdanović |
| --- | --- |
 Bogdanović vuonna 2021.
Henkilötiedot
Koko nimi:  Bogdan Bogdanović
Syntynyt: 18. elokuuta 1992 (ikä 32) Serbia, Serbia ja Montenegro
Kansalaisuus:   Serbia
Koripalloilija
Pelipaikka:  Heittävä takamies
Pituus:  198 cm
Paino:  93 kg
Nyk. joukkue:  Atlanta Hawks
Sarja:  NBA
NBA-varaus:  27. varaus 2014 (Phoenix Suns)
Pelaajaura
Seurajoukkueet
2010–2014 2014–2017 2017–2020 2020–:  KK Partizan Fenerbahçe Sacramento Kings Atlanta Hawks
Maajoukkueet
2013–:   Serbia
Aiheesta muualla
FIBA
| Mitalit> Maa:   Serbia.Miesten koripallo. Olympialaiset  | Mitalit> Maa:   Serbia.Miesten koripallo. Olympialaiset  | Mitalit> Maa:   Serbia.Miesten koripallo. Olympialaiset  | Maa:   Serbia> Miesten koripallo. |
| --- | --- | --- | --- |
|  Hopeaa | Rio de Janeiro 2016 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Espanja 2014 |  |  |
|  Hopeaa | Filippiinit-Japani-Indonesia 2023 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Turkki ym. 2017 |  |  |
Bogdan Bogdanović (serb. Богдан Богдановић, s. 18. elokuuta 1992 Belgrad) on serbialainen koripalloilija.
Ura > Seurajoukkueet

Bogdanović pelasi juniorina koripalloa Zitko Basketin juniorijoukkueissa, joista hän siirtyi FMP Zeleznikiin. Hän pelasi FMP:n kanssa muun muassa nuorten Euroliigaa kaudella 2009–2010. Vuonna 2010 Bogdanović siirtyi KK Partizaniin, jossa hän debytoi Euroliigassa kaudella 2012–2013. Samana kautena hänen vastuunsa lisääntyi ja hän yli kaksinkertaisti pistekeskiarvonsa Serbian liigassa 9,8 pisteeseen ottelua kohden.
Bogdanović voitti Partizanin kanssa Serbian-mestaruuden vuosina 2011–2014 sekä Adrianmeren liigan vuosina 2011 ja 2013.  Kaudella 2013–2014 hänet valittiin Euroliigan nousevaksi tähdeksi. Kesällä 2014 Bogdanović osallistui NBA:n varaustilaisuuteen, jossa Phoenix Suns varasi hänet tilaisuuden 27:ntena pelaajana. Hän ei kuitenkaan siirtynyt NBA:han vaan teki kesällä 2014 monivuotisen sopimuksen turkkilaisen Fenerbahçen kanssa.
Heinäkuussa 2017 Bogdanović siirtyi NBA:han, Sacramento Kingsiin. Vuonna 2020 hän siirtyi Atlanta Hawksiin.
Ura > Maajoukkueet

Junioritasolla Bogdanović edusti maansa juniorimaajoukkueita alle 18- ja alle 19-vuotiaissa. Hän saavutti alle 19-vuotiaiden MM-hopeaa vuonna 2011. Vuonna 2013 hän pelasi ensimmäiset aikuisten arvokisansa, kun hän oli mukana Serbian maajoukkueessa EM-kilpailuissa. Bogdanović teki turnauksessa keskimäärin 9,4 pistettä ottelua kohden. Ensimmäisen aikuisten arvokisamitalinsa Bogdanović saavutti vuoden 2014 MM-kilpailuista, joissa Serbia sijoittui Yhdysvaltain jälkeen hopealle. Myös Rio de Janeiron kesäolympialaisissa 2016 Serbia saavutti Yhdysvalloille hävittyään hopeaa. Vuoden 2017 EM-kilpailuista Serbia saavutti jälleen hopeaa hävittyään loppuottelussa Slovenialle.
Aiheesta muualla

Kuvia tai muita tiedostoja aiheesta Bogdan Bogdanović (koripalloilija) Wikimedia Commonsissa
Euroliigan pelaajaprofiili (englanniksi)
Serbian joukkue – Koripallon MM-kilpailut 2014
4 Teodosić |
5 Simonović |
6 Jović |
7 Bogdanović |
8 Bjelica |
9 Marković |
10 Kalinić |
11 Birčević |
12 Krstić |
13 Raduljica |
14 Katić |
15 Štimac |
Valmentaja Đorđević
Serbian joukkue – Koripallon EM-kilpailut 2015
4 Teodosić |
5 Simonović |
6 Kuzmić |
7 Bogdanović |
8 Bjelica |
9 Marković |
10 Kalinić |
11 Nedović |
12 Milosavljević |
13 Raduljica |
14 Erceg |
15 Milutinov |
Valmentaja Đorđević
Serbian joukkue – Kesäolympialaiset 2016
4 Teodosić |
5 Simonović |
7 Bogdanović |
9 Marković |
10 Kalinić |
11 Nedović |
12 Birčević |
13 Raduljica |
14 Jokić |
15 Štimac |
24 Jović |
25 Mačvan |
Valmentaja Đorđević
| n k Serbian joukkue – Koripallon EM-kilpailut 2017 |
| --- | --- |
 6 Mačvan  7 Bogdanović  11 Lučić  12 Milosavljević  14 Birčević  15 Štimac  19 Lazić  22 Micić  23 Gudurić  24 Jović  32 Kuzmić  51 Marjanović  Valmentaja Đorđević 
Serbian joukkue – Koripallon MM-kilpailut 2019
5 Simonović ·
7 Bogdanović ·
8 Bjelica ·
11 Lučić ·
13 Raduljica ·
14 Birčević ·
15 Jokić ·
21 Milutinov ·
22 Micić ·
23 Gudurić ·
24 Jović ·
51 Marjanović ·
Valmentaja Đorđević
| --- | --- |
Auktoriteettitunnisteet: Henkilöt :  Yle
Albin Ekdal

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 28. heinäkuuta 1989 (ikä 35)
Syntymäpaikka: Tukholma, Ruotsi
Pelipaikka: keskikenttä
Pituus: 186 cm
Seura
Seura:  Sampdoria
Pelinumero: 6
Junioriseurat
2005–2006:  Brommapojkarna
Seurat
| Vuodet | Seura | O | (M) |
| 2007–2008 |  Brommapojkarna | 24 | (0) |
| 2008–2010 |  Juventus | 3 | (0) |
| 2009–2010 | →  AC Siena (laina) | 26 | (1) |
| 2010–2011 |  Bologna FC | 22 | (1) |
| 2011–2015 |  Cagliari Calcio | 116 | (8) |
| 2015–2018 |  Hamburger SV | 54 | (1) |
| 2018– |  Sampdoria | 96 | (2) |
Maajoukkue
| 2004–2006 |  Ruotsi U17 | 18 | (5) |
| 2007–2008 |  Ruotsi U19 | 8 | (2) |
| 2008–2010 |  Ruotsi U21 | 12 | (2) |
| 2011– |  Ruotsi | 60 | (0) |
 Seurajoukkueuran tilastot kattavat vain kansalliset sarjat, päivitetty 28. toukokuuta 2021.  Maajoukkueuran tilastot päivitetty 28. kesäkuuta 2021 .
Albin Ekdal (s. 28. heinäkuuta 1989 Tukholma) on ruotsalainen jalkapalloilija, joka edustaa Italian Serie A:ssa pelaavaa Sampdoriaa. Oikeajalkainen Ekdal on pelipaikaltaan keskikenttäpelaaja. Hän kuuluu myös Ruotsin jalkapallomaajoukkueeseen.
Ekdalin isä Lennart Ekdal on tunnettu ruotsalainen toimittaja.
Ura > Seurajoukkueura

Brommapojkarnassa uransa aloittanut Ekdal edusti seuraa vuodet 2007–2008. Kaudella 2007 hän teki myös pääsarjadebyyttinsä Allsvenskanissa. Kesällä 2008 Ekdal siirtyi Superettaniin pudonneesta Brommapojkarnasta Italian suurseuraan Juventukseen. Hän edusti Juventusta kahden vuoden ajan, mutta pelasi Serie A:ssa ainoastaan kolme peliä. Kauden 2009–2010 hän oli kokonaan lainalla toisessa Serie A -seurassa AC Sienassa. Kesäkuussa 2010 Ekdal siirtyi Juventuksesta Serie A:n Bologna FC:n, jota hän edusti yhden kauden ajan pelaten liigassa 22 ottelua ja tehden yhden maalin.
Kesän 2011 siirtoikkunassa Ekdal vaihtoi jälleen seuraa Italiassa, nyt hän siirtyi Cagliari Calcioon, joka sekin pelasi Serie A:ssa. Cagliarissa Ekdalista on tullut yksi seuran avainpelaajista. Syyskuussa 2014 hän teki uransa ensimmäisen hattutempun, kun Cagliari voitti Inter Milanin 4–1. Kauden 2014–2015 jälkeen Cagliari putosi Serie B:hen. Ekdal pelasi seurassa yhteensä 116 ottelua tehden kahdeksan maalia.
Heinäkuussa 2015 Ekdal siirtyi Saksan Bundesliigan Hamburger SV:hen, jonka paidassa hän debytoi seuraavassa kuussa Bayern Müncheniä vastaan. Hän pelasi kolmen kauden aikana Bundesliigassa 54 ottelua ja teki yhden maalin. Elokuussa 2018 hän siirtyi Sampdoriaan. Siellä hän on pelannut Serie A:ssa jokaisena kolmena kautena 32 ottelua. Kolmannella kaudella hän teki kaksi maalia: yhden AC Milania ja yhden Hellas Veronaa vastaan.
Ura > Maajoukkueura

Ruotsia monissa eri nuorten maajoukkueissa edustanut Ekdal debytoi Ruotsin A-maajoukkueessa elokuussa 2011 ystävyysottelussa Ukrainaa vastaan. Hän on pelannut 60 A-maaottelua, joihin sisältyy kolme ottelua EM-kilpailuissa 2016, viisi ottelua MM-kilpailuissa 2018 ja kolme ottelua kesän 2021 EM-kilpailujen alkulohkossa.
Käännös suomeksi
Cam Fowler

| Cam Fowler |
| --- | --- |

Henkilötiedot
Syntynyt: 5. joulukuuta 1991 (ikä 33) Windsor, Ontario, Kanada
Kansalaisuus:   Yhdysvallat  Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  86 kg
Seura
Seura:  St. Louis Blues
Sarja:  NHL
Pelinumero:  17
Pelaajaura
Pääsarjaura:  2010–
Aik. seurat:  Anaheim Ducks (NHL)
NHL-varaus:  12. varaus, 2010 Anaheim Ducks
| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Saskatchewan 2010 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Yhdysvallat 2009 | jääkiekko |  |
Fowler vuonna 2010.
Cameron Matthew Fowler (s. 6. joulukuuta 1991 Windsor, Ontario, Kanada) on kanadalais-yhdysvaltalainen jääkiekkopuolustaja, joka pelaa NHL-joukkue St. Louis Bluesissa. Anaheim Ducks varasi hänet ensimmäisellä kierroksella numerolla 12 kesällä 2010. Fowlerin vahvuuksia ovat luistelu ja kiekollinen peli. Hän pitää esikuvanaan Bobby Orria. NHL:n kykyjenetsijöiden pomon E.J. McGuiren mukaan Fowler on verrattavissa Toronto Maple Leafsin Tomáš Kaberleen.